Benvenuto Cellini se soutvat : 'n bespreking van die kunstenaar en sy skepping teen die agtergrond van die Renaissance
Dit is die doel om aan te toon dat die bestudering van 'n voorwerp en die skepper daarvan vir die kultuurhistorikus of museumkundige insig in die periode waaruit daardie voorwerp dateer, kan meebring. Die omgekeerde, naamlik navorsing oor die kulturele tendense van ['n] sekere periode, kan weer daartoe bydra om die interpretasie van 'n persoon of 'n voorwerp uit daardie periode te vergemaklik. Hierdie ondersoek het begin met die ontdekking van 'n afbeelding van die Soutvat in 'n ensiklopedie. Verdere ondersoek het gelei tot die 'ontdekking' van Cellini as mens en verskeie aspekte van die Renaissance in Italie. Gaandeweg het die Soutvat ander dimensies as 'n ryklik versierde gebruiksvoorwerp aangeneem, en het dit as die manifestasie van die gees van 'n tydperk na vore getree.